b'\n_START_ARTICLE_\nJo\xc5\xbee Mo\xc5\xbeina\n_START_SECTION_\n\xc5\xbdivljenjepis\n_START_PARAGRAPH_\nV  mandatu 2006\xe2\x80\x932010 je bil direktor Televizije Slovenija, prej pa novinar notranje politi\xc4\x8dne redakcije TVS. Znan je avtor dokumentarnih filmov med katerimi so najbolj odmevni Zlo\xc4\x8din, ki ne zastara, ki govori po povojnih pobojih na Slovenskem, Zamol\xc4\x8dani \xe2\x80\x93 mo\xc4\x8d pre\xc5\xbeivetja, o revolucionarnem nasilju med drugo svetovno vojno, Dosje: Slobodan Milo\xc5\xa1evi\xc4\x87,o vzponu in padcu srbskega komunisti\xc4\x8dnega voditelja. Mo\xc5\xbeina je avtor ve\xc4\x8d dokumentarcev iz Afri\xc5\xa1ke celine; Angole, Konga, Burundija, Ruande. Med njimi je najbolj prepoznaven film o slovenskem misijonarju, ki je postal svetovno znani humanitarni delavec - Pedro Opeka \xe2\x80\x93 dober prijatelj.Mo\xc5\xbeina je tudi avtor dokumentarnih filmov iz obdobja slovenskega osamosvajanja in najnovej\xc5\xa1e slovenske zgodovine. Slovenski plebiscit je dokumentarni film o prelomni odlo\xc4\x8ditvi Slovencev 23. decembra 1990, da \xc5\xbeelijo \xc5\xbeiveti v samostojni in neodvisni dr\xc5\xbeavi. Film Domovina in dr\xc5\xbeava pa govori o vojni za Slovenijo, ki se je podtalno za\xc4\x8dela \xc5\xbee ob prvih demokrati\xc4\x8dnih volitvah maja 1990 z razoro\xc5\xbeitvijo slovenske Teritorialne obrambe in trajala do odhoda zadnjega vojaka jugoslovanske armade 25. oktobra 1991. Urok Depale vasi je dokumentarec v katerem avtor rekonstruira vpliv preddemokrati\xc4\x8dnih struktur na strmoglavljenja obrambnega ministra Janeza Jan\xc5\xa1e leta 1994.  _NEWLINE_Od leta 2014 pripravlja serijo dokumentarnih pri\xc4\x8devanj z naslovom Pri\xc4\x8devalci. V njej se je zvrstilo \xc5\xbee ve\xc4\x8d kot 100 oseb pove\xc4\x8dini starej\xc5\xa1e generacije, ki so spregovorili o svojem \xc5\xbeivljenju in osebnih spominih na travmati\xc4\x8dna obdobja slovenske zgodovine. Jo\xc5\xbee Mo\xc5\xbeina je na Filozofski fakulteti v Ljubljani pridobi doktorat znanosti s podro\xc4\x8dja zgodovine. Raziskuje zlasti vzroke za med slovenski konflikt v \xc4\x8dasu druge svetovne vojne ter povojno revolucionarno nasilje.\n_START_SECTION_\nZasebno\n_START_PARAGRAPH_\nJo\xc5\xbee Mo\xc5\xbeina z \xc5\xbeeno in otroki \xc5\xbeivi v Ljubljani.\n_START_SECTION_\nNagrade\n_START_PARAGRAPH_\nMo\xc5\xbeina je dvakrat prejel Jur\xc4\x8di\xc4\x8devo nagrado, ki jo podeljujeta Dru\xc5\xa1tvo slovenskih pisateljev in Nova revija ter gong ustvarjalnosti in gong popularnosti \xc4\x8dasnika Delo. Leta 2012 je za film o Pedru Opeki prejel nagrado za najbolj\xc5\xa1ega re\xc5\xbeiserja dokumentarnih filmov na festivalu ITN v Hollywoodu, leta 2013 pa je pa Nagrado za odli\xc4\x8dnost v filmskem ustvarjanju na Canada Film Festival. Za film o Pedru Opeki je bil nominiran tudi za najbolj\xc5\xa1ega re\xc5\xbeiserja na festivalu St. Tropez v Nici, istega leta pa je v Jakarti na mednarodnem filmskem festivalu Mir - inspiracija - enakost, (International Film Festival Peace - Inspiration - Equality), zmagal v kategoriji dokumentarnih filmov ter pridobil \xc5\xa1e nagrado za odli\xc4\x8dnost. Na filmskem festivalu Okolje - zdravje kultura (International film festival Environment - Health -Culture) pa je za film o Pedru Opeki dobil posebno nagrado \xc5\xbeirije in priznanje za odli\xc4\x8dnost. Leta 2014 je za film Pedro Opeka dober prijatelj prejel Nagrado Pre\xc5\xa1ernovega sklada.'